71. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ. Φ. 870/227225 της 26/27 Ιουλ.  1977 (ΦΕΚ Β΄ 706) Περί χορηγήσεως εις δόσεις συμπληρωμτικού εφ’ άπαξ βοηθήματος εις αποκατασταθέντας και μη επανελθόντας στρατιωτικούς. 1.Εγκρίνομεν όπως το συμπληρωματικόν εφ’ άπαξ βοήθημα, το προβλεπόμενον υπό του άρθρ. 3 παρ. 3 του Νόμ. 608/77, δια τους αποκατασταθέντας και μη επανελθόντας εις την ενεργόν υπηρεσίαν μετόχους των ταμείων αλληλοβοηθείας, καταβληθή: α)Εφ’ άπαξ εντός μηνός από της ισχύος της παρούσης, εφ’ όσον το σύνολον τούτου δεν θα υπερβαίνη το ποσόν των 100.000. β)Εις δύο ισοπόσους δόσεις, εφ’ όσον το ύψος τούτου θα είναι ανώτερον του ποσού των 200.000 δραχμών, της πρώτης εξοφλητέας εντός μηνός από της ισχύος της παρούσης και της δευτέρας εντός του χρονικού διαστήματος από 1ης Δεκ. 1977 μέχρι και της 12ης Φεβρ. 1978. 2.Εις ην περίπτωσιν το ως άνω συμπληρωματικόν βοήθημα είναι, εν τω συνόλω του, μικρότερον των 200.000 δραχμών, θα καταβληθή εντός μηνός από της ισχύος της παρούσης ποσόν εξ 100.000 δραχμών, ως πρώτη δόσις, και το υπόλοιπον εντός του χρονικού διαστήματος από της 1ης Δεκ. 1977 μέχρι και της 12ης Φεβρ. 1978. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 